Diari Oficial de la Generalitat Valenciana


Sumari del DOGV 7915, del 11-11-2016 (2016/7992)

Notificació de la sentència dictada en el procediment de guarda i custòdia número 2030/2015.
--------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7992


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 2030/2015. [2016/7992]  
Judici: família, guarda, custòdia o aliments de fills menors no matrimonials no consensuat número 002030/2015.  
Part demandant: Sergio Zafra Martínez.  
Part demandada: Vanesa Ortega Serrano:  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té la dispositiva que, literalment, diu així:  
«Dispositiva  
Estime parcialment la demanda interposada per Sergio Zafra Martínez contra Vanesa Ortega Serrano, i dispose l'aprovació de l'acord de les parts en els termes següents:  
1. Autoritat parental: la pàtria potestat l'exercirà exclusivament el progenitor, el senyor Zafra Martínez.  
2. Règim de convivència: la menor, Z., romandrà sota la guarda i custòdia del seu progenitor.  
3. Règim de relacions maternofilials: la progenitora tindrà dret a visitar la seua filla menor un dia a la setmana, dins l'horari que fixe el punt de trobada familiar d'Elx, en règim de visites tutelades amb un professional adequat del centre. Quan s'inicien aquestes visites, els professionals que actuen hauran d'informar el jutjat una vegada al mes sobre el seu desenvolupament i la progressió que s'experimente en la relació maternofilial.  
4. Despeses ordinàries i extraordinàries: la progenitora haurà d'abonar a favor de la seua filla menor la quantitat de 150 euros que ha de pagar dins dels 10 primers dies de cada mes en el compte que designe el pare. Aquesta quantitat s'actualitzarà anualment segons la variació que experimente l'índex de preus de consum.  
Cada progenitor contribuirà a mitges al pagament de les despeses extraordinàries. Tenen aquesta consideració les despeses de salut no incloses dins de l'assegurança mèdica (dentistes, òptics i protèsics) i altres de caràcter extraordinari, sempre que hi haja consentiment dels cònjuges. No tenen la consideració d'extraordinàries les despeses de matrícula, els llibres, l'uniforme, el menjador i el material escolar, les quals s- inclouen dins de la pensió d'aliments. Cal tindre en compte que la nota que caracteritza les despeses extraordinàries és la imprevisibilitat, és a dir, que no es pot saber amb antelació suficient que sorgiran aquestes necessitats de la menor, ja que depenen de successos de difícil o impossible previsió, perquè aquests successos poden sorgir o no, a diferència dels ordinaris que, com se saben i se'n coneix l'existència, es pot assenyalar la quantia que el progenitor no custodi hi ha d'abonar.  
  
Tot això, sense fer imposició expressa de costes.  
No pertoca l'especial imposició de costes.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs d'apel·lació s'ha d'interposar davant del tribunal que haja dictat la resolució que s'impugna, dins del termini de 20 dies comptador des de l'endemà de la notificació d'aquella.  
En la interposició del recurs l'apel·lant ha d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna.  
Informació sobre el dipòsit per a interposar un recurs:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
El dipòsit l'haurà de constituir mitjançant l'ingrés de la quantitat indicada al banc Banesto, en el compte corresponent a aquest expedient (JJJJ 1119 VG EEEE AA), indicant en el camp «Concepte» el codi «02 civil apel·lació» i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després de completar el codi de compte corrent (CCC, 20 dígits), cal indicar en el camp «Concepte» el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho dispose, mane i firme.  
Publicació. La resolució anterior s'ha publicat de forma legal; en done fe.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació a Vanesa Ortega Serrano.  
  
  
Elx, 10 d'octubre de 2016.- El lletrat de l'Administració de Justícia: Francisco Javier García Navarro.